Zuma: ‘Plaasaanvalle nie rasgedrewe’President Jacob Zuma het in ŉ onderhoud met ŉ dagblad gesê plaasaanvalle is nie rasgedrewe nie. Zuma het in ŉ onderhoud met die Volksblad gesê omdat baie plaasaanvalle op wit kommersiele boere se plase plaasvind, lyk dit of dit rasgedrewe is maar moet dit gesien word binne die konteks van die hoë voorkoms van misdaad in die land. Hy sê daar word ook baie moorde in die townships gepleeg maar daar word nie altyd daaroor in die media berig nie. Zuma het wel gesê die regering verwerp plaasaanvalle en dat hulle sal aandag gee aan boere se besware dat die omvattende landelike veiligheidsplan nie op grondvlak tot uitvoer kom nie. Hy sê die minister van polisie, Nathi Mthethwa, het reeds vroeër gesê dat plaasaanvalle vir die polisie net so groot prioriteit is soos enige ander misdaad. Lees meer hier